Hjelmperlehøne

Hjelmperlehøne (Numida meleagris) er en hønsefugl. Den tilhører den rent afrikanske gruppen av perlehøns og er den eneste arten i slekta Numida.

Den er 58–68 cm lang og har en kraftig kropp med lite hode og ganske lange bein. Fjærdrakten er grå med hvite prikker. Hodet har en brunaktig «hjelm» på issen, og hodet og halsen er nakne. Fargen på de nakne hudpartiene varierer mellom underartene. Kjønnene er like. Den er en flokkfugl med mange høye lyder. Arten finnes i ulike habitater, men ikke i ørken eller tropisk regnskog. Leveområdet bør helst ha både åpent terreng for å finne føde og trær for å sove i.

Hjemperlehøne er ganske variabel og deles i ni underarter:
 N. m. sabyi, tidligere i midtre Marokko, sannsynligvis utdødd
 N. m. galeata, Vest-Afrika til Tsjad og nordlige Angola
 N. m. meleagris, Tsjad til Etiopia, Uganda og Kenya
 N. m. somaliensis, Somalia og nordøstlige Etiopia
 N. m. reichenowi, Kenya og Tanzania
 N. m. mitrata, Tanzania, Mosambik, Zambia, sørlige Angola.
 N. m. marungensis, nedslagsfeltene til Kongo og Luangwa
 N. m. damarensis, sørlige Angola, Namibia, Botswana
 N. m. coronata, østlige Sør-Afrika

Arten er satt ut som jaktbytte og har etablert frittlevende bestander i blant annet Sør-Frankrike, Karibia, Kapp Verde, vestlige Sør-Afrika, Madagaskar og Mauritius. Perlehøner som holdes som husdyr, tilhører denne arten. De er nyttige fordi de eter plagsomme flått og insekter og fordi at de advarer annet fjærfe mot hauker og andre rovdyr. Kjøttet er velsmakende.

Galleri

Litteratur

Eksterne lenker 
 

Hønsefugler
Dyr formelt beskrevet av Carl von Linné
Fugler formelt beskrevet i 1758
Bufe